विलियम एंड मेरी कॉलेज में मानव विज्ञान की एक प्रोफेसर, बारबरा जे किंग ने अपनी नई किताब 'हाउ एनीमल्स ग्रीव' में ऐसे ही कुछ सवालों की पड़ताल की है.

बारबरा कहती हैं, ''दु्ख व्यक्त करने वाले जानवरों में हाथी सबसे ज्यादा भावुक प्रजाति है.''

शोक प्रकट करने के विभिन्न तरीके

वे बताती हैं, ''एक शोधकर्ता ने हाथी के एक शव को रेत में छोड़ दिया, और पाया कि हाथियों के पाँच अलग-अलग परिवार उस हाथी के शव के पास आये और उन्होंने अलग-अलग तरीके से अपनी भावनायें व्यक्त की. किसी ने हाथी के शव के चारों ओर घूमकर, तो किसी ने मरे हुए हाथी की हड्डियां अपनी सूंड़ पर उठाकर दु्ख व्यक्त किया.''

प्रोफेसर किंग ने अपनी किताब में अध्ययन के सहारे व्याख्या की है कि जंगलों में रहने वाले बंदरों से लेकर पालतू खरगोशों तक, अपने साथियों को खोने के बाद शोक व्यक्त करने का कौन सा तरीका अपनाते हैं.

बारबरा के मुताबिक उन्होंने दो ऐसी बिल्लियों का भी अध्ययन किया जो बहनें थी और एक के मर जाने पर दूसरे ने लम्बे समय तक उसके शव को नहीं छोड़ा.

हालांकि वह यह नहीं मानती कि जानवर भी इंसानों की तरह ही शोक व्यक्त करते हैं. लेकिन उनके अनुसार कुछ प्रजातियों में दुख की बहुत ही वास्तविक भावनाऐं होती हैं और कुछ दुख प्रकट भी करते हैं.

प्रोफेसर बारबरा के साथ बीबीसी संवाददाता ने जानवरों में इन भावनाओं को और विस्तार से जानने के लिए वर्जीनिया प्राणी उद्यान का दौरा भी किया.

(बीबीसी हिन्दी के एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)

 \n\nउपरोक्त लेख के लिए मुझे एक अच्छा शीर्षक दें।
जानवरों में सबसे ज्यादा भावुक कौन?